《挽宁谷居士何公三首 其三》
宋代·何梦桂

鼠绕枯藤啮未休，得如此老死何求。翁踰八十媪黄发，孙见曾玄儿白头。

身世幅巾归茧室，岁时盂饭洒狐丘。百年心事无人识，分付黄花满地秋。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。